《感忆》
清代·沈光文

暂将一苇向南溟，来往随波总未宁。忽见游云归别坞，又看飞雁落前汀。

梦中尚有娇儿女，灯下惟馀瘦影形。苦趣不堪重记忆，临晨独眺远山青。

作者简介：（?—1673）明末清初浙江鄞县人，字文开，一字斯庵。明贡生，南明永历时，官太仆寺卿。后隐居台湾，与韩文琦等结诗社，所作诗称《福台新咏》。有《花木杂记》、《古今体诗》及文集。